Skok! Regsberoep nog nie getransformeer nie | Die Vryburger
Skok! Regsberoep nog nie getransformeer nie
November 12, 2013 - Nuus - 3 comments
Hoe is dit moontlik dat 'n regsfirma met meer as 150 vennote, slegs 17.5% swart eienaarskap het?
Só het John Jeffery, adjunk-minister van Justisie en Grondwetlike Ontwikkeling, die naweek op die 121ste algemene jaarvergadering van die Prokureursorde van die Noordelike Provinsies by Sun City aan 'n paar honderd prokureurs gevra.
Hy sê die regsberoep het die afgelope twee dekades steeds nie omvorm om die land se demografie te weerspieël nie. Slegs 9 van die land se 473 senior advokate (SC's) is nie-wit vroue, van wie net vier swart is. Slegs 20 wit vroue het SC-status.
Sy departement het vasgestel dat een van die sogenaamde "groot vyf" regsfirmas in die land, 123 vennote het, van wie net 17swart is.
'n Ander "groot vyf"-firma sê op dié se webtuiste hy is 'n gelyke-geleentheid-werkgewer en dat sowat 42% van sy regspersoneel en 60% van sy sakedienste-personeel mense van kleur is, maar slegs sowat 17,5% van dié professionele vennootskap word deur voorheen benadeeldes besit.
Hoewel die meeste LLB-studente swart is, is dit steeds die wit gegradueerdes wat die internskap-werkgeleenthede kry, sê Jeffery.
Hy wil sy kollegas van sy eie velkleur (wit) en geslag toespreek wat dalk moeg is vir die klagtes oor die oorverteenwoordiging van wit mans en dat hulle "nie meer 'n plek hier het nie".
Sinvolle transformasie moet meer as 'n syferspel behels. Dis mentorskap, sinvolle oordrag van vaardighede en blootstelling
Regterpresident Dunstan Mlambo van die Noord- en Suid-Gautengse hooggeregshowe het gesê prokureurs het die mag om dinge in die regte rigting te stuur.
Jan Fiskaal sê miskien is die rede hiervoor bloot die feit dat die prokureurs dalk goeie diens aan kliënte wil verskaf. Dit mag hulle dalk net meer kos om "kontrakteurs" aan te stel om al die foute wat die getransformeerdes veroorsaak het, uit te sorteer.
3 thoughts on "Skok! Regsberoep nog nie getransformeer nie"
Joffre Papenfus November 12, 2013 at 7:21 am
Behalwe dat 'transformasie' op beginsel-grond verkeerd is soos dit tans toegepas word, vermoed ek die antwoord is eintlik baie eenvoudig:
Vennootskap impliseer die inbring van vermoens, professioneel en geldelik.
Dit is iets waarvoor GEWERK moet word.
Minstens lyk dit of die bedoelde regsfirma's billik is teenoor hardwerkende, verdienstelike medewerkers.
Adam November 12, 2013 at 11:01 am
Moet die agbare adjunk nie 'n slag kyk hoe lyk die regsfirmas se kliëntebasis nie? Kontraktuele werk, boedels en oordragte wqrd deur baie meer blanke kliënte na prokureurs verwys, terwyl legal aid kliënte merendeels van die tans bevoordeelde groep kom. 'n Duits, Engels of Afrikaans-sprekende Kliënt sal dit gewoonlik op prys stel as 'n groterige firma sy sake toevertrou aan iemand wat sy taal volkome idiomaties begryp. 'n Rasstellende gekarring sal beslis hier net soos in baie ander firmas se privaat vennootskap opset kontraproduktief wees en net rassespanning in die hand werk.
Flerrie November 12, 2013 at 7:09 pm
Stem saam met die twee vorige kommentare. Hou ook net in gedagte die vertoulike besonderheid wat tussen prokureur en kliënt geld. Dìs dalk wat die klomp wil gebruik. Kyk wat het met banksake gebeur sedert die banke getransformeer het.